**ՀԻՄՆԱՎՈՐՈՒՄ**

**«ԺԱՍՄԵՆԱ ԱՆԴՐԵԱՍՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N 286 որոշմամբ հաստատված կարգի 29-36-րդ կետերի պահանջներին համապատասխան։

 Աբովյան համայնքի ղեկավարին է դիմել Ժասմենա Անդրեասյանի լիազորած անձ Բաբկեն Դավթյանը, Ժասմենա Անդրեասյանին սեփականության իրավունքով պատկանող (հիմք` 2024 թվականի հուլիսի 25-ի N 25072024-07-0196 վկայական) Աբովյան քաղաքի Սևանի փողոցի թիվ 2/17 հասցեում գտնվող 426,0 քառակուսի մետր մակերեսով հասարակական կառուցապատման հողամասը համայնքային սեփականություն հանդիսացող հողամասի հետ փոխանակելու համար։

Հաշվի առնելով այն հանգամանք, որ նշված տարածքը իրենից ներկայացնում է ծառերով զբաղեցված է ծառերով և իրենից փաստացի ներկայացնում է կանաչ տարածք, և Աբովյանի համայնքապետարանի կողմից սեփականատիրոջը շինարարության թույլտվություն չի տրամադրվի, առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2024 թվականի նոյեմբերի 20-ի N 20112024-07-0023 վկայական) Աբովյան քաղաքի Սևանի փողոցի թիվ 4/11 հասցեում գտնվող 426,0 քառակուսի մետր մակերեսով հասարակական կառուցապատման հողամասի հետ: Առկա է նաև «ՎԱՐՄՕՆ ՌԻԵԼԹԻ» ՍՊԸ կողմից 16.04.2024թ. 178/Վ-024 և 29.03.2024թ. 137/Վ-024 շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող հողամասի շուկայական արժեքը կազմում է 11 400 000 դրամ և համայնքային հողամասի շուկայական արժեքը կազմում 10 200 000 դրամ: Դիմումում սեփականատիրոջ լիազորած անձը հայտարարել է, որ փոխանակման արդյունքում, գնահատման արդյունքում, հողամասերի արժեքների տարբերությամբ պայմանավորված որևէ գույքային կամ ֆինանսական պահանջ չունեն։

«Ժասմենա Անդրեասյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**